钦定古今图书集成/明伦汇编/氏族典/第574卷 > 完颜永功
## 钦定古今图书集成/明伦汇编/氏族典/第574卷 > 完颜永功

按《金史世宗诸子传》：“越王永功，本名宋葛，又名广孙，
贞元二年生。沉默寡言笑，勇健绝人，涉书史，好法书
名画。大定四年，封郑王。七年，进封隋王。十一年，进封曹王。十五年，除刑部尚书。十八年，改大兴尹。武清黄
氏望云王氏豪猾不逞，永功发其罪，畿内肃然，改北
京留守。章宗即位，除判平阳府事，进封冀王。二年，判”
广宁府事，进封鲁王。承安元年，进封郢王。明年，判太
原府事。大安元年，进封谯王，判中山府事。明年，进封
越王。宣宗即位，免常参。明年，从迁汴京。五年，有疾，赐
御药。是岁，薨。上哭之恸，谥曰“忠简。”子福孙、寿孙、粘没
曷。大定二十六年，诏赐福孙名璐，寿孙名璹，粘没曷
名琳。是年，璐加奉国上将军。章宗即位，加银青荣禄
大夫，封萧国公。初为兴陵崇妃养子，常居京师，奉朝
请。泰和五年卒。章宗辍朝，百官进名奉慰。